Portionsstørrelser i daginstitutioner – vegansk

Frokost og mellemmåltider – tilberedte måltider (g per måltid). NNR 2023 anbefalinger
	
	Vuggestuebarn – 2 år
	
	
	Børnehavebarn – 4 år
	
	
	Vejledende mængde per barn per uge (5 dage)
	

	
	Varmt frokostmåltid (1060 kJ)
	Koldt frokost-måltid (1060 kJ) eller stort mellemmåltid (690 kJ)
	Lille mellem-måltid 
(230 kJ)
	Varmt frokostmåltid 
(1450 kJ) 
	Koldt frokost-måltid (1450 kJ) eller stort mellemmåltid (950kJ)
	Lille mellem-måltid 
(315 kJ)
	2 år
	4 år

	Grøntsager/frugter
	55 g
	40 g

	25 g
	55 g
	50 g
	35 g
	I alt: mindst 550 g
Frokost: 225 g
Stort mellemmåltid: 200 g
Lille mellemmåltid: 125 g
	I alt: mindst 700 g
Frokost: 275 g
Stort mellemmåltid: 250 g
Lille mellemmåltid: 175 g

	Kartofler/pasta/ris eller brød
	75-110 g
35-50 g
	
30-45 g*
	
15 g
	100-150 g
50-70 g
	
40-70 g*
	
20 g
	
	

	Bælgfrugter eller
Bælgfrugtbaseret pålæg
	30-40 g**
	
8-30 g*
	
	40-50 g**
	
12- 45 g*
	
	I alt:190 -240 g
Frokost:150-200 g
Mellemmåltider: 40 g
	I alt: 260-310 g
Frokost:200-250 g
Mellemmåltider: 60 g

	Planteolier og lign.***
	4-6 g
	3-4 g
	2 g
	5-8 g
	4-6 g
	3 g
	I alt: ca. 36-48 g
	I alt: ca. 48-68 g

	Nødder
	4-5 g
	3-4
	2-3 g
	8-9 g
	4-5 g
	3-4 g
	I alt: ca. 45-60 g
	I alt: ca. 75-90 g

	Frø
	2-3 g
	5-7 g
	1 g
	3-4 g
	6-8 g
	2 g
	I alt: ca. 40-55 g
	I alt: ca. 55-70 g

	Plantemælk i maden
	
	
	
	
	
	
	I alt:35 g
	I alt:50 g****

	Plantemælk til at drikke
	Ca. 1 dl
	
	
	Ca. 1 dl
	
	
	
	


*Den laveste del af intervallet gælder for mellemmåltider og den største for koldt frokostmåltid
**Brug den laveste del når det udelukkende er bælgfrugter, og den højeste når det er bælgfrugter blandet med mel, nødder mv.
***Brug den laveste del af intervallet når det er planteolier og den højeste når det er produkter baseret på planteolier, fx mayonaise eller pesto.
****Mængden kan øges i visse tilfælde, fx når der laves plantemælksbaserede grød til frokost eller tilbydes mælkeretter til mellemmåltider. I kan undlade at tilbyde plantemælk til drikke de dage, I tilbyder plantemælkebaseret grød eller plantemælkeretter til frokost eller mellemmåltider (fx smoothies med plantemælk).

Sammenlignet med portionsstørrelserne fra den planterige kost er der i denne veganske/100 % plantebaserede kost, skruet op for mængden af bælgfrugter, samt nødder, frø og kerner. Til små børn skal nødder og frø/kerner være finthakkede/blendede og kan bruges til fx nøddesmør, spreads, dressing/sovs eller blandes i øvrig mad.
Grøntsager/frugter, kartofler/ris/pasta/brød samt planteolier og lign. er uændret.

OBS: Vælg plantedrik med tilsat calcium, fortrinsvis havre-, ærte- eller sojadrik. Undgå risdrik pga. højt indhold af arsen.

Tilsæt ca. 1/2 tsk. ekstra fedtstof per dag til maden til børn under 2 år.

Mængden skal dog altid tilpasses det enkelte barns alder og appetit.

Baggrund for materialet:
Portionsstørrelserne i skemaet er vejledende og baseret på Fødevarestyrelsens materiale Kostråd til Måltider – Portionsstørrelser i daginstitutioner. Det skal dog bemærkes, at Fødevarestyrelsens nuværende materiale er baseret på Nordiske Næringsstofanbefalinger fra 2012. De Nordiske Næringsstofanbefalinger er siden revideret og publiceret med nye rekommandationer i 2023. Det har betydet, at det anbefalede daglige energiindtag for børn 1-3 år steget fra 4,3 til 4,6 MJ og for børn 4-6 år er steget fra 5,7 til 6,3 MJ. Desuden er anbefalingen for visse mineraler, herunder calcium og selen også øget i de nye anbefalinger. Det betyder, at Fødevarestyrelsens materiale er under revidering og forventes udgivet ultimo 2025.

De angivne portionsstørrelser for de 3 måltider (frokost + mellemmåltider formiddag og eftermiddag) i Fødevarestyrelsens nuværende materiale har som mål at dække ca. 45 % af barnets daglige behov for energi (imens der ikke er sat et egentligt mål for vitaminer og mineraler), men altså baseret på de tidligere anbefalinger. Det må forudsættes at barnet desuden får 2 hovedmåltider samt et mellemmåltid hjemme.

I baggrundsmaterialet fra DTU (2023): Notat -Fagligt grundlag for kostråd til måltider i daginstitutioner, skoler, uddannelsesinstitutioner og arbejdspladser, angives det at energiindholdet i de enkelte måltider fordeler sig med hhv. 5%, 23 % og 15 % af dagsbehovet. Desuden drikkemælk svarende til ca. 2-5 %.
I nedenstående skema er indsat energiindholdet i hvert af de 3 måltider for hhv. 2 og 4-årige, baseret på NNR 2012 samt NNR 2023 (forskellen fra 2012-2023 angivet i parentes)
	
	NNR 2012
	
	NNR 2023
	

	
	2 år
	4 år
	2 år 
	4 år

	Formiddag, kJ (5 %)
	200 
	275
	230 (+ 30 kJ)
	315 (+40 kJ)

	Frokost, kJ (23 %)
	1000
	1350
	1060 (+ 60 kJ)
	1450 (+ 100 kJ)

	Eftermiddag, kJ (15 %)
	600
	800
	690 (+ 90kJ)
	950 (+ 150 kJ)

	Drikkemælk, kJ (2-5 %)
	150-200 (ca. 4 %)
	150 (ca. 2,5 %)
	160-230 (+10-30 kJ)
	160 (+ 10 kJ)



Skemaet med de angivne portionsstørrelser for fødevarer til det enkelte måltid, men tilpasset vegansk kost tager udgangspunkt i samme energifordeling som anbefalet i baggrundsmaterialet fra DTU, men justeret til det anbefalede energibehov i NNR 2023 jf. ovenstående skema. Det skal ses med det forbehold, at der kan komme justeringer i baggrundsmaterialet fra DTU og dernæst Fødevarestyrelsens materiale, hvorefter dette materiale efterfølgende må tilpasses.

Der er som eksempel sammensat en 5-dages menuplan for de 3 måltider i daginstitution, og ved beregning ses det at dækningsgraden over 5 dage i gennemsnit ligger omkring 46-47 % på energiindhold (som har været målet jf ovenstående) og over 100 % på protein.
For vitaminer og mineraler er der som nævnt ikke specificeret et mål, men for at tage en vurdering er de også vurderet på samme dækningsgrad, dvs. 45 %. Disse fremgår af medfølgende bilag. Her ses at langt de fleste vitaminer og mineraler er dækket over 45 %, dog med få undtagelser: 
Vitamin B12 og D findes stort set ikke i plantebaseret kost medmindre den er beriget, og derfor er et tilskud er obligatorisk. 
D-vitamintilskud anbefales i øvrigt til alle børn indtil 4-årsalderen, samt i vinterhalvåret til alle danskere over 4 år uanset kostform.

Calcium: Det ses i eksemplet at kosten i den varierede sammensætning og med ca. 1 dl calciumberiget plantedrik dækker over 45 % af behovet for calcium hos 2-årige. Behovet for calcium stiger dog markant fra 4-årsalderen og det kan derfor være svært at dække behovet for calcium gennem en ren plantebaseret kost og samtidig gøre den tilpas varieret og interessant for barnet. Det kræver, uanset aldersgruppe, daglige serveringer af et udvalg af meget calciumrige fødevarer i såvel institution som i hjemmet (fx grønkål, broccoli, tahin, mandler, calciumberiget plantedrik, tofu med calcium mv.) Det må derfor anbefales at forældrene giver et tilskud af calcium til barnet kost, og særligt fra 4-års alderen. 

Iod: Måltiderne i eksemplet dækker ikke umiddelbart behovet for iod, men den endelige værdi er meget svær at vurdere, da der ikke findes data i den danske fødevaredatabase for iod i en lang række plantebaserede fødevarer. I opskrifterne er der ikke regnet med tilsat salt, der ellers er en kilde til iod, grundet den generelle anbefaling om at begrænse tilsat salt og særligt til børn. Er kosten helt uden tilsat salt kan anbefales et tilskud af iod.

Pantothensyre: Umiddelbart ser det ud til at der ikke er meget pantothensyre i kosten når der alene kigges på dækningsgraden. Men igen er samme problematik som ved iod gældende, der mangler data på en LANG række plantebaserede fødevarer, herunder almindelige fødevarer som grovboller, knækbrød og hummus. Det må derfor antages at indtaget alligevel er langt højere dækningsgrad end hvad eksemplet viser. Derfor ikke grund til særlig bekymring her. 

Hvis barnet er småtspisende eller meget selektiv i valget af fødevarer og fravælger serveringer med bælgfrugter, nødder, kerner og frø, må det anbefales at give en multivitamin og -mineraltablet tilpasset barnets alder. 

